《烛影摇红 黄叶和赵尧生》
清代·张慎仪

几日沉阴，疏林残叶寒成阵。蝉鸣鸦点不胜秋，秋色和烟暝。

片片斜斜整整。借西下、颓阳绘影。风摇不定，渐起商声，凭阑试听。

凋尽苍颜，江南旧梦今初醒。小园寂历饱新霜，又蓼疏葵冷。

衬出十分幽景。好料量、擅炉荈鼎。更携笔砚，小坐林间，著书养性。

作者简介：1846-1921，字淑威，号薆园，一号芋圃，成都人。著有《续方言新校补》、《方言别录》、《蜀方言》等，有《今悔庵词》。